Samsung A80 ser helt anderledes ud

Samsung er på krigsstien i forhold til de mange kinesiske konkurrenter, der de seneste år har indhentet – og til dels overhalet koreanerne. Men nu er Samsungs udviklingsafdeling kommet op i gear lader det til. I denne uge har de inviteret pressen til en lancering i Milano på det, der plejede at være en mellemserie, men nu ser ud til at blive noget helt andet – i hvert fald, hvis man tror på rygterne om den kommende A80 (Der i øvrigt også bliver kaldt A90 nogen steder – vi tror på A80.)

Skub-op telefon

Ligesom modeller fra Xiaomi er den nye A80 helt uden kameraudskæring – det famøse notch. Den har heller ikke boret et hul i skærmen som S10 modellerne (læs vores anmeldelse af S10+ her). I stedet er kameraet gemt i en slags skub-op funktion, hvilket kan lede tankerne hen på de gamle “slider-telefoner”, der gemte et tastatur i en slidefunktion. Ideen er, at man kun behøver skubbe kameraet op når det skal bruges – men slipper altså for at have et hak i skærmen når du kigger på video eller spiller spil.

En topmodel til lavere pris

En af Samsungs hovedpiner har været, at Huawei og Xiaomi har været meget aggressive i deres prissætning – og det er svært at dæmme op for, hvis man ikke vil devaluere sine egne topmodeller og dumpe priserne på dem. I stedet har Samsung nu valgt at komme “nedefra” i stedet og opgradere deres mellemklasse serie, så den reelt nu bliver en tredje topserie. Eksempelvis får den en helt ny Snapdragon 7150 og tre kameraer, have hurtigopladning og formentlig dele andre vigtige features med topmodellerne.

iNPUT er til stede ved lanceringen i Milano på onsdag, så husk at give os et like på Facebook, så får du nyhederne om den nye A90 så snart de sker.

Samsung A80 ser helt anderledes ud